(แก้ไข) Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
9 ต.ค. 2558

SET ขึ้นต่อยืนเหนือ 1,400 จุด… “Selective Buy”
ดัชนี SET อยู่ที่ 1,414.81 จุด +22.66 จุด +1.63% ปริมาณซื้อขาย 27,553  ลบ.
แนวรับ :   1,400    แนวต้าน :  1,420
 
สรุปทิศทางและแนวโน้มตลาด
SET ฟื้นตัวต่อเนื่องแข็งแกร่ง : มีสัญญาณกลับตัวขึ้นที่ชัดเจนยิ่งขึ้น หลังทะลุ 1,404 จุดขึ้นมา โดยจากรายงาน TradeCode จะเห็นว่าหุ้นที่เคยอยู่ในสถานะ “ลดพอร์ต” และ “พักฐาน” ในช่วงปลายสัปดาห์ก่อน เคลื่อนย้ายมาที่ตำแหน่ง “ซื้อเพิ่ม” และ “เริ่มสะสม” เสียส่วนใหญ่ ซึ่งเป็นสัญญาณ “บวก” ต่อการปรับสูงขึ้นระยะสัปดาห์ ขณะที่ถ้าพิจารณาเป็นรายตัวจะเห็นว่าหุ้นใหญ่ๆ ในกลุ่มพลังงาน ธนาคาร และสื่อสาร ได้เคลื่อนมาที่ตำแหน่ง “เริ่มสะสม” แล้วเช่นเดียวกัน นอกจากนี้ถ้าพิจารณาถึงแนวโน้มค่าเงินบาทที่แข็งค่าขึ้น และรายงานการประชุม Fed ที่บ่งชี้ถึงความกังวลต่อเศรษฐกิจโลก ทำให้มีโอกาสเห็นกระแสเงินทุนไหลกลับระยะสั้นอย่างต่อเนื่อง
กลุ่มหุ้นที่ดูน่าสนใจและคาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่างกลุ่มรับเหมาฯและวัสดุก่อสร้าง (SCC CK STEC UNIQ) และกลุ่มอสังหาฯ (PS) กลุ่มหุ้นที่เกี่ยวข้องกับการบริโภคในประเทศอย่าง CPALL KTC รวมไปถึง หุ้นที่ปรับตัวลงมาแรง และเป็นตัวเลือกแรกๆของต่างชาติ หากการกลับมาของต่างชาติมีความต่อเนื่อง เช่น KBANK, ADVANC หรือ PTT
 
หุ้นที่น่าสนใจทางเทคนิค
GPSC “ซื้อ” ราคาหุ้นดีดฟื้นตัวขึ้นผ่านแนว Downtrend Line ระยะกลางขึ้นไป พร้อมปริมาณการซื้อขายสนับสนุน เครื่องมือ MACD พุ่งชี้ขึ้นใกล้เป็นบวก เป็นจังหวะซื้อเก็งกำไร มีแนวต้านแรกที่บริเวณ 23.50 บาท ผ่านได้มีต้านถัดไปที่ 24.00 บาท
IRPC “ซื้อ” ราคาหุ้นแกว่งตัวขึ้นต่อหลังทะลุเส้นค่าเฉลี่ย 3 เดือน พร้อมปริมาณการซื้อขายสนับสนุน เครื่องมือ MACD เป็นบวกต่อเนื่องยืนยันแนวโน้มขึ้น เป็นจังหวะซื้อเก็งกำไร มีแนวต้านแรกที่ 4.30 บาท และเป้าหมายหมายระยะกลางที่ 4.38 บาท
TEAM “ซื้อ” ราคาหุ้นมีจังหวะแกว่งฟื้นตัวขึ้นทะลุกรอบรูปแบบ Bullish Flag กลับมายืนเหนือเส้นค่าเฉลี่ย 3 เดือนได้อีกครั้ง สอดคล้องกับเครื่องมือ MACD ที่ตัด Signal ขึ้นใกล้เป็นบวก เป็นจังหวะซื้อเก็งกำไร มีแนวต้านแรกที่ 2.10 บาท และเป้าหมายถัดไปที่ 2.20 บาท
 
Futures  แนวรับ     แนวต้าน
SET50      915        925
              910        928
Gold       19400      19500
             19200      19700
Oil         1900       1950
             1850         –